Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 1. Odluke o raspisivanju javnog natječaja za zakup poljoprivrednog zemljišta u vlasništvu Općine Šodolovci (KLASA: 320-02/24-03/1, URBROJ: 2158-36-02-24-1 od 13.06.2024.) i članka 46. Statuta Općine Šodolovci („službeni glasnik Općine Šodolovci“ broj 2/21) općinski načelnik Općine Šodolovci raspisuje

**JAVNI NATJEČAJ**

**za zakup poljoprivrednog zemljišta u vlasništvu Općine Šodolovci**

Članak 1.

Predmet javnog natječaja za zakup je poljoprivredno zemljište u vlasništvu Općine Šodolovci označeno kao:

|  |  |  |  |  |  |  |  |
| --- | --- | --- | --- | --- | --- | --- | --- |
| Rbr. | PTC | K.č.br. | k.o. | kultura | Površina (u ha) | Početna cijena (EUR/ha godišnje) | Početna zakupnina (EUR/ha godišnje) |
| 1. | PTC1 | 114/4 | Palača | oranica | 1,9012 | 61,98 | 117,84 |
| 2. | PTC2 | 114/6 | Palača | oranica | 1,6356 | 61,98 | 101,37 |
| 3. | PTC3 | 116/1 | Palača | oranica | 5,2396 | 61,98 | 324,75 |
| 4. | PTC4 | 125 | Palača | oranica | 8,5237 | 61,98 | 528,30 |
| 5.\* | PTC5 | 256/27 | Šodolovci | oranica | 0,6064 | 61,98 | 37,58 |
| 6. | PTC6 | 300/1 | Šodolovci | oranica | 1,3451 | 61,98 | 83,37 |
| 7. | PTC7 | 193/6 | Šodolovci | oranica | 2,7217 | 61,98 | 168,69 |
| **193/15\*** |
| 193/16 |
| **194\*** |

**\* Poljoprivredno zemljište nije privedeno svrsi poljoprivredne proizvodnje te je potrebno iskrčiti i urediti k.č.br. 194 u cijelosti a k.č.br. 193/15 na dijelu površine.**

Članak 2.

Zemljište iz članka 1. daje se u zakup na rok od pet (5) godina.

Zakupnina se za prvu godinu zakupa plaća u roku od 8 (osam) dana od dana uvođenja u posjed zakupljenog zemljišta, a za ostale godine zakupa do 30. lipnja tekuće godine.

Početna cijena zakupa iz članka 1. ove Odluke određena je sukladno članku 2. Uredbe o načinu izračuna početne zakupnine poljoprivrednog zemljišta u vlasništvu republike Hrvatske te naknade za korištenje voda radi obavljanja djelatnosti akvakulture (NN 89/18) i podacima iz tablice iz Priloga Uredbe.

Članak 3.

Pravo sudjelovanja na natječaju imaju osobe koje imaju prebivalište i boravište na području Općine Šodolovci (trenutno te najmanje šest mjeseci prije raspisivanja ovog natječaja).

Na natječaju ne mogu sudjelovati osobe koje imaju dugovanja prema Općini Šodolovci po bilo kojem osnovu.

Članak 4.

Pisana ponuda za zakup poljoprivrednog zemljišta označenog u točki 1. ovog javnog natječaja sadrži:

**- Popunjen i potpisan Obrazac ponude za zakup poljoprivrednog zemljišta (dostupan u prostorijama općine i mrežnoj stranici općine** [**www.sodolovci.hr**](http://www.sodolovci.hr) **)**

**- presliku osobne iskaznice podnositelja (za fizičke osobe) / izvod iz registra (za pravne osobe),**

**- potvrda Općine Šodolovci o nepostojanju dugovanja,**

**- upisnik o poljoprivrednom gospodarstvu.**

Članak 5.

Pravo prvenstva zakupa, uz uvjet prihvaćanja najviše ponuđene cijene na natječaju, ima podnositelj dosadašnji zakupnik koji ispunjava sve uvjete iz članka 3. ove Odluke.

Članak 6.

Pisane ponude podnose se putem pošte preporučeno ili osobno u prostorijama Općine Šodolovci na adresi Ive Andrića 5, Šodolovci, 31215 Ernestinovo, u zatvorenim omotnicama s naznakom “ponuda za zakup poljoprivrednog zemljišta- NE OTVARAJ“.

Članak 7.

Rok za podnošenje ponuda je 8 dana od dana objavljivanja javnog natječaja na web stranicama Općine Šodolovci [www.sodolovci.hr](http://www.sodolovci.hr) i oglasnim pločama Općine Šodolovci.

**Rok do kog ponude moraju prispjeti Općini Šodolovci bez obzira na način dostave je 18.10.2024. do 15 sati.**

Javno otvaranje ponuda održat će se 21. listopada 2024. godine u prostorijama Općine Šodolovci na adresi Ive Andrića 5, Šodolovci s početkom u 09.00 sati.

Nepravovremene i nepotpune ponude neće se razmatrati.

Članak 8.

Nakon javnog otvaranja ponuda te njihovog pregleda i ocjene od strane Povjerenstva za provođenje ovog natječaja općinski načelnik Općine Šodolovci donijet će, u roku od 30 dana, Odluku o odabiru najpovoljnije ponude za zakup za svaku pojedinu proizvodno-tehnološku cjelinu iz članka 1. ove Odluke odnosno Odluku o poništenju natječaja.

Općina Šodolovci zadržava pravo na poništenje natječaja bez davanja posebnog obrazloženja i ne odgovara za eventualnu štetu sudionicima natječaja.

Članak 9.

Fizička i pravna osoba koja se natječe ima pravo zakupa samo jedne proizvodno-tehnološke cjeline.

Fizička i pravna osoba koja je po kriteriju najbolji ponuđač na više proizvodno-tehnoloških cjelina, može dobiti u zakup samo jednu proizvodno -tehnološku cjelinu po svom izboru, dok se za ostale proizvodno-tehnološke cjeline njegova ponuda izuzima.

**U slučaju da dva ili više ponuditelja podnesu za istu PTC ponudu u jednakom iznosu, a ne može se primijeniti pravo prvokupa, prednost ima ranije zaprimljena ponuda.**

Članak 10.

Poljoprivredno zemljište iz članka 1. ove Odluke daje se u zakup u viđenom stanju što isključuje sve naknadne prigovore zakupa.

Općina Šodolovci ne odgovara za eventualne neusklađenosti podataka koji se odnose na površinu, kulturu ili namjenu zemljišta, koje mogu proizaći iz katastarske, zemljišnoknjižne ili druge dokumentacije i stvarnog stanja u prostoru.

Poljoprivredno zemljište iz članka 1. ove Odluke može se razgledati u dogovoru s općinskom upravom na telefonski broj 031/296-083.

KLASA: 320-02/24-03/1

URBROJ: 2158-36-02/24-01/2

Šodolovci, 09. listopada 2024.

OPĆINSKI NAČELNIK:

Dragan Zorić